Document ID: /roh_data/filtered/fineweb-2-filterrobots_roh.jsonl.gz/24446

Avant il tribunal suprem a Frankfurt aveva l'accusà (54 onns) confessà, ed uschia procurà per bunas cundiziuns per ina sentenzia miaivla.
Confess ils emprims dis dal process
Confessà aveva l'anteriur policist svizzer d'avair spiunà detagls da l'organisaziun e las metodas dals investigaders da taglia tudestgs en il stadi federativ Nordrhein-Westfalen. Quests avevan repetidamain cumprà discs cumpacts cun datas da defraudaders da taglia tudestgs – e clients da bancas svizras.
Sentenzia miaivla
L'accusà è liber e po turnar en Svizra. Durant il temp d'emprova da dus onns sto el indicar al tribunal tudestg ses domicil, na sto però betg restar en Germania. La procura publica tudestga aveva pretendì en il pledoyer dus onns praschun cundiziunada ed ina multa 46'000 francs.
RR novitads 11:00